Davies studerede 1957-1958 i Grenoble i Frankrig. Han var påvirket af A.J.P. Taylor på Magdalen College på Oxford University og dimitterede med en Bachelor of Arts i historien i 1962. I 1966 tog han en Master of Arts på University of Sussex. Han studerede i Perugia i Italien. Davies havde planer om at studere til Ph.d. i Sovjetunionen, men fik ikke indrejsevisum. Han tog i stedet til Kraków, hvor han studerede på Universitet Jagielloński og forskede i Den polsk-sovjetiske krig. Da denne krig officielt ikke eksisterede i den polske kommunistiske historieskrivning, ændrede han titlen på sin afhandling til "The British Foreign Policy towards Poland, 1919–20". Efter Davies havde fået sin ph.d. i Kraków i 1968 blev den udgivet i 1972 under titlen "White Eagle, Red Star. The Polish-Soviet War 1919–20".